แนวโน้มดัชนีเช้านี้ลุ้นรีบาวน์
นักวิเคราะห์คาดตลาดหุ้นไทยเช้านี้ลุ้นรีบาวน์ได้ในกรอบจำกัด หลังเยอรมันเห็นชอบแผนช่วยเหลือกรีซรอบ 2
28 ก.พ. 2555

นักวิเคราะห์คาดตลาดหุ้นไทยเช้านี้ลุ้นรีบาวน์ได้ในกรอบจำกัด หลังเยอรมันเห็นชอบแผนช่วยเหลือกรีซรอบ 2
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้มีโอกาสรีบาวน์ขึ้นได้ในกรอบจำกัด คาดว่าจะได้รับปัจจัยบวกจากตัวเลขยอดขายบ้านของสหรัฐฯออกมาดีกว่าคาด และล่าสุดทางรัฐสภาของเยอรมันได้เห็นชอบแผนการช่วยเหลือกรีซรอบ 2 แล้วทำให้กรีซน่าจะได้รับเงินกู้ทันเวลาการชำระหนี้ในเดือนมี.ค.นี้ 
นอกจากนี้ ตลาดบ้านเรายังได้รับแรงหนุนจากเม็ดเงินที่ยังไหลเข้ามาอย่างต่อเนื่อง จากที่นักลงทุนต่างชาติได้ซื้อสุทธิมา 10 วันติดต่อกันแล้ว ส่วนตลาดหุ้นอื่นในภูมิภาคเช้านี้ก็แกว่งตัวทั้งในแดนบวก-ลบคละกันในกรอบแคบ   พร้อมให้แนวรับ 1,130-1,135 จุด แนวต้าน 1,140-1,142 จุด